stanford-oval/wikipedia huggingface dataset:
Kim Batten

| Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Maa:   Yhdysvallat> Naisten yleisurheilu. |
| --- | --- | --- | --- |
|  Hopeaa | Atlanta 1996 | 400 metrin aidat |  |
| MM-kilpailut  | MM-kilpailut  | MM-kilpailut  |  |
|  Kultaa | Göteborg 1995 | 400 metrin aidat |  |
|  Hopeaa | Ateena 1997 | 4 × 400 metriä |  |
|  Pronssia | Ateena 1997 | 400 metrin aidat |  |
Kim Batten (s. 29. maaliskuuta 1969) on yhdysvaltalainen 400 metrin aitajuoksija ja olympiamitalisti. Hän voitti lajinsa maailmanmestaruuden vuonna 1995 parantaen samalla maailmanennätystä. Elokuuhun 2019 mennessä vain Dalilah Muhammad, Julija Petšonkina, Melaine Walker ja Lashinda Demus ovat juosseet matkan häntä nopeammin.
Kim Batten sijoittui Tokion MM-kilpailuissa 1991 viidenneksi 400 metrin aitajuoksussa ajalla 53,98 s. Kolmesta yhdysvaltalaisesta hän oli heikoin, sillä Janeene Vickers sijoittui kolmanneksi ja Sandra Farmer-Patrick neljänneksi. Barcelonan 1992 olympialaisiin hän ei päässyt mukaan. Stuttgartin MM-kilpailuissa 1993 hän sijoittui neljänneksi ajalla 53,84 s ja jäi 0,36 sekunnin erolla mitalisijojen ulkopuolelle.
Göteborgin MM-kilpailuissa 1995 Batten voitti kultaa uudella maailmanennätyksellä 52,61 s. Hän joutui lopussa tiukoille, sillä kovasti kirinyt maannainen Tonja Buford hävisi vain yhdellä sadasosasekunnilla. Atlantan 1996 olympialaisissa Batten saavutti hopeaa ajalla 53,08 s. Jamaikan Deon Hemmings oli häntä 0,26 sekuntia nopeampi.
Ateenan MM-kilpailuissa 1997 Batten saavutti pronssia ajalla 53,52 s. Hän juoksi myös 4 × 400 metrin viestissä, jossa Yhdysvallat sai hopeaa loppuajalla 3.21,03. Viimeisen kerran Batten kilpaili arvokisoissa Sydneyn 2000 olympialaisissa, joissa hän karsiutui välierissä ajalla 55,73 s.
Sarvajärvi

| Sarvajärvi |
| --- | --- |
 Maanmittauslaitoksen ortoilmakuva Sarvajärvestä. Vasemmassa laidassa näkyy osa Petkeljärvestä.
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°38′33″N, 25°09′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Sarvalammiin 
Järvinumero:  14.263.1.004
Mittaustietoja
Pinnankorkeus:  130,7 m  
Pituus:  2,1 km  
Leveys:  1,1 km  
Rantaviiva:  9,578 km  
Pinta-ala:  1,1206 km²  
Saaria:  9 
 fiSarvajärvi 
Sarvajärvi on Pirkanmaalla Kuhmoisissa Kotakosken kylän lähellä sijaitseva järvi.
Maantietoa

Järven pinta-ala on 112 hehtaaria eli 1,1 neliökilometriä, se on 2,1 kilometriä pitkä ja 1,1 kilometriä leveä. Järvellä on kartan mukaan 9 saarta, joista suurimmat ovat Haapasaari, Hakosaari ja Iso Selkäsaari. Kaikki saaret ovat asumattomia. Järven rantaviivan pituus on 9,6 kilometriä ja sen rannat ovat pääosin metsämaata. Rannoilla on noin viisi taloa ja noin 20 vapaa-ajan asuntoa.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 130,7 metriä mpy. Linnajärvi laskee sen kaakkoispäähän. Sarvajärven laskuoja lähtee sen luoteispäästä ja laskee 250 metrin päässä Sarvalammiin, joka puolestaan laskee Isojärveen. Sarvajärven ja Sarvalammin välinen pudotus on 0,3 metriä ja Sarvajärven ja Isojärven välinen pudotus 11,8 metriä.
Historiaa

Vuoden 1855–1856 Kalmbergin kartastossa Sarvajärvi oli merkitty, mutta sen saaria ei oltu merkitty.
Vuoden 1966 peruskartassa järvellä oli seitsemän taloa. Järven ympäristössä oli lisäksi peltoja, joista osa jatkui järven rantaan asti. Vuoteen 1986 mennessä lähes kaikki pellot olivat metsittyneet ja järvelle oli rakennettu lisää taloja.
Kylämäjärvi

| Kylämäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°38′39″N, 25°02′34″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Yläseen 
Järvinumero:  14.263.1.013
Mittaustietoja
Pinnankorkeus:  127 m  
Pituus:  2,7 km  
Leveys:  930 m  
Rantaviiva:  9,441 km  
Pinta-ala:  77,384 ha  
Saaria:  5 
 fiKylämäjärvi 
Kylämäjärvi on Pirkanmaalla Kuhmoisissa Kylämän kylän länsipuolella sijaitseva järvi.
Maantietoa

Järven pinta-ala on 77 hehtaaria, se on 2,7 kilometriä pitkä ja 950 metriä leveä. Järvellä on kartan mukaan viisi pientä saarta, jotka sijaitsevat järven länsipäässä. Järven rantaviivan pituus on 9,4 kilometriä. Rannat ovat pääosin metsämaata, mutta järven länsi- ja itäpään ympäristössä on myös peltoa. Järvellä on noin viisi taloa ja noin 30 vapaa-ajan asuntoa. Niille tulee tiet järven itäpuolelta kulkevalta yhdystieltä 3284 tai järven pohjoispuolelta kulkevalta kylätieltä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 127,0 metriä mpy. Järveen johtaa noin kymmenen ojaa ja siihen laskevat Koiralammi, Kylämälammi, Mollinjärvi, Saarijärvi, Valkulammi ja Vehkalammi. Laskuoja lähtee järven koillispäästä ja laskee kilometrin päässä Yläseen. Laskuojan pudotus on 1,4 metriä.
Historiaa

Vuoden 1855–1856 Kalmbergin kartastossa järvi oli merkitty nykyisellä nimellään.
Vuoden 1965 peruskartassa järvellä oli muutama talo ja niiden yhteydessä oli peltoja. Itäpuolisen Kylämän kylän pellot olivat nykyistä laajempia. Vuoteen 1986 mennessä pellot olivat osin metsittyneet ja järvelle oli rakennettu noin 15 taloa lisää.
Johannes Vehniäinen

| Johannes Vehniäinen |
| --- | --- |
 Johannes Vehniäinen (vasemmalla)
Henkilötiedot
Syntynyt: 26. toukokuuta 1897 Helsinki, Suomen suuriruhtinaskunta
Kuollut: 29. heinäkuuta 1970 (73 vuotta) Iitti, Suomi
Ammatti:  Sotilas
Sotilashenkilö
Palvelusmaa(t):   Suomi
Palvelusvuodet:  1918–1945
Taistelut ja sodat:  Suomen sisällissota, talvisota, jatkosota, Lapin sota
Sotilasarvo:  Majuri
Kunniamerkit:  2., 3., 3. (tlk)  ja 4. luokan Vapaudenristi
Joukko-osasto:  Osasto Vehniäinen
    
Johannes "Hannes" Alarik Abel Vehniäinen (26. toukokuuta 1897 Helsinki – 29. heinäkuuta 1970 Iitti)tarvitaan parempi lähde oli suomalainen sotilas ja tiedustelu-upseeri, joka tuli tunnetuksi etenkin osasto Vehniäisen päällikkönä. Sotilasarvoltaan hän oli majuri.
Elämä

Johannes Vehniäinen syntyi Erika ja Abel Mikonpoika Vehniäisen usealapsiseen perheeseen. Hanneksen nuorin veli, Aulis, kaatui Suopasvaarassa maaliskuussa vuonna 1944. Hän oli luutnantti ja kaukopartion johtaja 2./Er.P 4:ssä.
Naimisiin Hannes meni Nanna Saartamon kanssa 1930-luvulla. Heille syntyi useita lapsia ja lapsenlapsia, kuten näyttelijät Joonas ja Venla Saartamo.
Palvelusaika

Vehniäinen osallistui Suomen sisällissotaan. Hän oli sotamiehenä mukana Oulun, Kemin, ja Tornion valtauksissa. Varusmiespalveluksen hän suoritti sodan jälkeen vuosina 1919-1920, jonka jälkeen hän toimi Viipurissa puolustusvoimien palveluksessa.
Talvisodassa Vehniäinen toimi 1. divisioonan esikunnassa. Jatkosodassa kapteeniksi ylennetty Vehniäinen toimi aluksi puolustusvoimien pääesikunnassa ja myöhemmin kaukopartio toiminnassa 1./Er.P 4:ssa. Majuriksi hänet ylennettiin vuonna 1942. Hän toimi osasto Vehniäisen päällikkönä 6. kesäkuuta 1943 alkaen. Osaston pohjana toimi Viipurin alatoimisto, joka vastasi Karjalankannaksen tiedustelusta. Vehniäinen määrättiin pataljoonan erillinen pataljoona 4:n komentajaksi 20. heinäkuuta 1944, jossa tehtävässä hän toimi jatkosodan päättymiseen saakka.
Sodan jälkeen Vehniäinen osallistui lukuisten muiden kaukopartiomiesten tavoin asekätkentään, josta hän sai puolen vuoden vankilatuomion, mutta istui lopulta yli 8 kuukautta vankilassa. Hän erosi puolustusvoimien palveluksesta vuonna 1945.
Vehniäinen kuoli kesäpaikallaan Iitissä heinäkuun lopussa 1970.
Muuta

Vehniäisestä ilmestyi dokumenttielokuva loppuvuodesta 2024. Elokuvassa Vehniäisen pojanpoika, Joonas Saartamo yrittää selvittää isoisänsä vaiheita sodassa. Dokumenttielokuvan on ohjannut Ari Matikainen ja haastateltavina on muun muassa Mikko Porvali ja Mika Wist. Porvalin isoisä toimi kaukopartiomiehenä osasto Vehniäisessä jatkosodan aikaan. Wistin sukulainen, Eugen Wist, toimi myös kaukopartiomiehenä. Ese Wist kaatui ja jäi kentälle kesällä 1944. Hänen maalliset jäänteet löydettiin 2019 ja haudattiin Lappeenrantaan vuonna 2021.
Yhdysvaltain ulkoministeriö

| Yhdysvaltain ulkoministeriö > U.S. Department of State |
| --- | --- |

 Yhdysvaltain ulkoministeriön Harry S. Truman-rakennus.
Perustettu:  27. heinäkuuta 1789
Toimivalta:  Yhdysvaltain liittovaltion hallinto
Päätoimi­paikka:  Harry S. Truman, Washington (DC), Yhdysvallat
Ministeri:  Marco Rubio
Työntekijöitä:  yli 30 000
Vuosibudjetti:  n. 35 mrd. USD
Aiheesta muualla
Sivusto
Yhdysvaltain ulkoministeriö (engl. U.S. Department of State, lyh. DOS) on Yhdysvaltain hallinnon  ulkopolitiikan kehittämisestä ja toteuttamisesta sekä presidentin avustamisesta vastaava toimeenpano-osasto. Ulkoministeriön tärkeimpiä vastuualueita ovat Yhdysvaltain edustus ulkomailla, ulkomaanapu, ulkomaiset sotilaskoulutusohjelmat, kansainvälisen rikollisuuden torjunta sekä Yhdysvaltain kansalaisuuspalvelut. DOS avustaa presidenttiä ulkopoliittisissa kysymyksissä, neuvottelee sopimuksia ulkomaisten tahojen kanssa sekä edustaa Yhdysvaltoja YK:n toimielimissä.
Ulkoministeriön johtajana toimii Yhdysvaltain ulkoministeri. Ministeriö toimii Harry S Truman Building -nimisessä rakennuksessa Washington (DC):ssä
Historia

Yhdysvaltain ulkoministeriö perustettiin 27. heinäkuuta 1789 ja on maan vanhin ministeriö.
Budjetti

Yhdysvaltain ulkoministeriön budjetti vuonna 2021 oli 71,58 miljardia Yhdysvaltain dollaria. Vuonna 2020 budjetti oli 57,21 miljardia Yhdysvaltain dollaria.
Aiheesta muualla

Kuvia tai muita tiedostoja aiheesta Yhdysvaltain ulkoministeriö Wikimedia Commonsissa
Yhdysvaltain ulkoministeriön verkkosivut (englanniksi)
| n k  Yhdysvaltain ministeriöt |
| --- | --- |
Nykyiset:  Asuminen ja kaupunkikehitys  Energia  Kauppa  Liikenne  Maatalous  Oikeus  Opetus  Puolustus  Sisäasiat  Sisäinen turvallisuus  Terveys  Työ  Ulkoasiat  Veteraanien asiat  Valtion varat
Kalliojärvi (Kuhmoinen, Kylämä)

| Kalliojärvi |
| --- | --- |
 Maanmittauslaitoksen ortoilmakuva Kalliojärvestä. Kuvan oikeassa alakulmassa näkyy osa Kalliojärveen laskevasta Petkeljärvestä.
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°38′34″N, 25°07′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Kolisjärveen 
Järvinumero:  14.263.1.007
Mittaustietoja
Pinnankorkeus:  141,1 m  
Pituus:  1,3 km  
Leveys:  370 m  
Rantaviiva:  3,51 km  
Pinta-ala:  26,932 ha  
Saaria:  2 
 fiKalliojärvi 
Kalliojärvi on Pirkanmaalla Kuhmoisissa Kylämän kylän lähellä sijaitseva järvi.
Maantietoa

Järven pinta-ala on 27 hehtaaria, se on 1,3 kilometriä pitkä ja 350 metriä leveä. Järvellä on kartan mukaan kaksi pientä saarta. Järven rantaviivan pituus on 3,5 kilometriä ja sen rannat ovat pääosin metsämaata. Järvelle on rakennettu yksi talo ja seitsemän vapaa-ajan asuntoa.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 141,1 metriä mpy. Siihen johtaa viisi ojaa, joista kaksi tuo vettä Petkeljärvestä. Laskuoja lähtee järven länsipäästä ja laskee Kolisjärveen.
Historiaa

Vuoden 1855–1856 Kalmbergin kartastossa järvi oli merkitty. Kartassa järven ja sen länsipuolisen Kolisjäven välissä oli kapea salmi. Järvien yhteinen nimi oli Kalliojärvi.
Vuosien 1965 ja 1966 peruskartoissa järven ympäristössä oli muutama pelto ja sen rannalla yksi talo. Vuoteen 1986 mennessä järvelle oli rakennettu viisi vapaa-ajan asuntoa ja pellot olivat osin metsittyneet.
Bryan Spears

| Bryan Spears> Henkilötiedot |
| --- | --- |
Syntynyt: 19. huhtikuuta 1977 (ikä 47) McComb, Mississippi, Yhdysvallat
Ammatti:  tuottaja
Muut tiedot
Lempinimet:  Bry
Bryan James Spears (s. 19. huhtikuuta 1977 McComb, Mississippi, Yhdysvallat) on yhdysvaltalainen tuottaja.
Vuosina 2005–2008 Spears oli tuottamassa yhdysvaltalaista Zoey 101 -sarjaa, jonka pääosaa näytteli hänen pikkusiskonsa Jamie Lynn Spears. Hän on myös toiminut toisen siskonsa, laulaja Britney Spearsin manageritiimissä.
Bryan Spears on James ja Lynne Spearsin vanhin lapsi.
Claire Bloom

Guy Pearce ja Claire Bloom tammikuussa 2011.
Patricia Claire Bloom (s. 15. helmikuuta 1931) on englantilainen näyttelijä. Hän opiskeli Guildhall Schoolissa ja Central School of Speech and Dramassa.
Bloom syntyi Finchleyssä, Lontoossa, ja hänellä on juutalaiset taustat. Jo varhaisella urallaan hän tuli tunnetuksi rooleistaan muiden muassa Christopher Fryn ja William Shakespearen näytelmissä. Elokuvauransa hän aloitti hieman myöhemmin: debyytti nähtiin vuonna 1948 Harold Frenchin elokuvassa The Blind Goddess.
Vuonna 1952 Claire Bloomilla oli keskeinen rooli Charles Chaplinin elokuvassa Parrasvalot. Siitä alkaen hän on ollut maansa huomattavimpia elokuvatähtiä; tulevien vuosien elokuvista vain muutamia olivat Aleksanteri Suuri (1955), Karamazovin veljekset (1958), Tri Chapmanin raportti (1962), Yö kauhujen talossa (1963), Vakoilija kylmästä (1965), Kuvitettu mies (1969) ja Rikoksia ja rikkomuksia (1989).
Bloom on esiintynyt myös televisiossa, muun muassa televisiosarjassa Mennyt maailma vuonna 1981. Hän oli vuosina 1959–1969 naimisissa näyttelijä Rod Steigerin kanssa, jonka kanssa hän sai yhden lapsen, nyttemmin tunnetuksi oopperalaulajaksi nousseen Anna Steigerin. Vuosina 1969–1972 hän eli toisessa avioliitossaan tuottaja Hillard Elkinsin ja vuosina 1990–1995 kolmannessa avioliitossaan kirjailija Philip Rothin kanssa.
Bloom on julkaissut kirjat Limelight and After: The Education of an Actress (1982) ja Leaving a Doll's House: A Memoir (1996).
Aiheesta muualla

Claire Bloom Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Australia  Alankomaat  Puola 
Taiteenala:  FID  Grammy Awards  MusicBrainz 
Henkilöt:  Deutsche Biographie  DDB  Trove  Elonet 
Muut:  SNAC  IdRef
Paulus Genberg

| Paulus Genberg |
| --- | --- |

Kalmarin piispa
 1852–1875 
Edeltäjä:  Anders Carlsson af Kullberg
Seuraaja:  Pehr Sjöbring
Ruotsin kirkko- ja opetusministeri
 10. huhtikuuta 1848 – 2. huhtikuuta 1852 
Henkilötiedot
Syntynyt: 13. huhtikuuta 1811 Brunflo, Jämtlandin lääni, Ruotsi
Kuollut: 29. syyskuuta 1875 (64 vuotta) Kalmar, Ruotsi
Puoliso:  Amalia Charlotta Christina Toll (vih. 1849)
Lapset:  5
Paulus (Paul) Genberg (13. huhtikuuta 1811 Brunflo – 29. syyskuuta 1875 Kalmar) oli ruotsalainen pappi ja poliitikko. Hän oli Lundin yliopiston käytännöllisen filosofian professorina vuodesta 1847. Genberg toimi pappissäädyn edustajana valtiopäivillä 1847–1848 ja 1853–1854 sekä Ruotsin kirkko- ja opetusministerinä 1848–1852. Vuonna 1852 hänestä tuli Kalmarin hiippakunnan piispa. Genberg oli Ruotsin akatemian jäsen vuodesta 1871.
Aiheesta muualla

Kuvia tai muita tiedostoja aiheesta Paulus Genberg Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Henrik Reuterdahl | Ruotsin akatemia, tuoli 10 1872–1903 | Seuraaja: Carl Snoilsky |
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Ruotsi
Saarijärvi (Kuhmoinen, Kylämä)

| Saarijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°38′18″N, 25°03′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Kylämäjärveen 
Järvinumero:  14.263.1.017
Mittaustietoja
Pinnankorkeus:  138,5 m  
Pituus:  380 m  
Leveys:  230 m  
Rantaviiva:  1,234 km  
Pinta-ala:  3,987 ha  
Saaria:  2 
 fiSaarijärvi 
Saarijärvi on Pirkanmaalla Kuhmoisissa Kylämän kylän lähellä sijaitseva järvi.
Maantietoa

Järven pinta-ala on 4,0 hehtaaria, se on 400 metriä pitkä ja 250 metriä leveä. Järvellä on kartan mukaan kaksi saarta. Sen rantaviivan pituus on 1,2 kilometriä ja rannat ovat soistunutta suomaata. Rannalle on rakennettu yksi vapaa-ajan kiinteistö ja lounaisrannalla on pieni luonnonsuojelualue.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 138,5 metriä mpy. Siihen on johdettu yksi oja. Laskuoja lähtee järven luoteispäästä ja laskee Kylämäjärveen. Laskuojan pudotus on 11,5 metriä.
Historiaa

Vuoden 1855–1856 Kalmbergin kartastossa järvi oli merkitty.
Vuoden 1965 peruskartassa järvi oli autio. Vuoteen 1986 mennessä järveä ympäröivää suota oli ojitettu.
Yhdysvaltain puolustusministeriö

| Yhdysvaltain puolustusministeriö > U.S. Department of Defense |
| --- | --- |

 Yhdysvaltain puolustusministeriön Pentagon-rakennus.
Perustettu:  18. syyskuuta 1947
Toimivalta:  Yhdysvaltain liittovaltion hallinto
Päätoimi­paikka:  Pentagon, Virginia
Valtio:   Yhdysvallat
Ministeri:  Pete Hegseth
Työntekijöitä:  2,91 milj. (2022)
Vuosibudjetti:  740,5 mrd. USD (2022)
Aiheesta muualla
Sivusto
Yhdysvaltain puolustusministeriö (engl. U.S. Department of Defense, lyh. DOD) on Yhdysvaltain hallinnon sotilaallisesta voimasta vastaava osasto. Ministeriön päämaja sijaitsee Pentagonissa. Puolustusministeriön tehtävänä on tarjota sotilaalliset voimat, joita tarvitaan sodan estämiseksi ja Yhdysvaltain turvallisuuden suojelemiseksi. Ministeriö on Yhdysvaltain suurin työnantaja.lähde?
Yhdysvaltain puolustusministeriö tekee ja soveltaa standardeja muun muassa materiaalien, tilojen ja suunnittelun käyttöön.
Budjetti

Puolustushallinon budjetti oli vuonna 2022 740,5 miljardia Yhdysvaltain dollaria. Henkilöstöä sekä sotilashenkilöstöä toimialalla on 2,91 miljoonaa. Yhdysvaltain puolustushallinto toimii kaikilla mantereilla yhteensä yli 160 maassa ja noin 4 800 toimipaikassa.
Asevoimat

Yhdysvaltain asevoimat koostuu seuraavista puolustushaaroista: maavoimat, ilmavoimat, merijalkaväki, laivasto, rannikkovartiosto ja avaruusvoimat.
Sotatoimialueet

Yhdysvaltain puolustusministeriön alaisuudessa toimii eri sotatoimialueita, joiden vastuulla on sotilasoperaatiot ja muun muassa yhteistyö eri valtioiden kanssa eri alueella.
| --- | --- |
Sotatoimialue: Päämaja
Afrikka: Africa Command (USAFRICOM)
Erikoisoperaatiot: Special Operations Command (USSOCOM)
Eteläinen: Southern Command USSOUTHCOM
Eurooppa: European Command  (USEUCOM)
Keskinen: Central Command (USCENTCOM)
Kuljetus: Transportation Command (USTRANSCOM)
Kyberturvallisuus: Cyber Command (USCYBERCOM)
Pohjoinen: Northern Command (USNORTHCOM)
Strategia: Strategic Command (USSTRATCOM)
Tyynimeri: Indo-Pacific Command  (USPACOM)
Aiheesta muualla

Kuvia tai muita tiedostoja aiheesta Yhdysvaltain puolustusministeriö Wikimedia Commonsissa
Yhdysvaltain puolustusministeriön verkkosivut (englanniksi)
| n k  Yhdysvaltain ministeriöt |
| --- | --- |
Nykyiset:  Asuminen ja kaupunkikehitys  Energia  Kauppa  Liikenne  Maatalous  Oikeus  Opetus  Puolustus  Sisäasiat  Sisäinen turvallisuus  Terveys  Työ  Ulkoasiat  Veteraanien asiat  Valtion varat 
Yhdysvaltain puolustusministeriön rakenne
Cymru North

Cymru North on walesilainen jalkapallosarja, joka kattaa maan pohjoisosan. Yhdessä Cymru Southin kanssa se muodostaa Walesin jalkapallon kakkostason. Sarja perustettiin kaudeksi 2019–2020, jolloin se korvasi Cymru Alliancen.
Joukkueet kaudella 2024-2025

Airbus UK Broughton
Bangor 1876
Buckley Town
Caersws
Colwyn Bay
Denbigh Town
Flint Mountain
Gresford Athletic
Guilsfield
Holywell Town
Llanduldno
Llay Welfare
Mold Alexandra
Penrhyncoch
Prestatyn Town
Ruthin Town
Cymru South

Cymru South on walesilainen jalkapallosarja, joka kattaa maan pohjoisosan. Yhdessä Cymru Northin kanssa se muodostaa Walesin jalkapallon toisen sarjatason. Sarja perustettiin kaudeksi 2019–2020, jolloin se korvasi Welsh Football Leaguen.
Joukkueet kaudella 2024-2025

Afan Lido
Ammanford
Baglan Dragons
Caerau Ely
Cambrian United
Carmarthen Town
Cwmbran Celtic
Goytre United
Llanelli Town
Llantwit Major
Newport City
Penrhiwceiber Rangers
Pontypridd United
Taff's Well
Trefelin BGC
Trethomas Bluebirds
Olavi Laiho

| Olavi Laiho> Henkilötiedot |
| --- | --- |
Syntynyt: 27. lokakuuta 1907 Halikko
Kuollut: 2. syyskuuta 1944 (36 vuotta) Oulu
Muut tiedot
Organisaatio:  SKP, SNS
Rikokset:  karkuruus, vakoilu, maanpetos, valtiopetos
Vangittu:  22. joulukuuta 1942
Rangaistus:  kuolema (22. kesäkuuta 1943)
Mauno Olavi Laiho (27. lokakuuta 1907 Halikko – 2. syyskuuta 1944 Oulu) on viimeinen Suomessa teloitettu suomalainen ja viimeinen Suomessa sotilasrikoksesta teloitettu Suomen kansalainen. Sotamies Laiho teloitettiin karkuruudesta, vakoilusta ja maanpetoksesta 2. syyskuuta 1944.
Elämä > Nuoruus

Halikossa muonamiehen poikana syntynyt Laiho muutti kansakoulun jälkeen Turkuun, jossa hän meni maalarin oppiin. Hän toimi rakennusmaalarina. Hän ryhtyi kommunistiksi jo varhaisessa vaiheessa, ja toimi aktiivisesti ammattiyhdistysliikkeessä sekä työväen urheiluseuroissa. Vuonna 1934 hänet pidätettiin johtuen hänen toiminnastaan työväen urheilujärjestöjen parissa, ja tuomittiin valtiopetoksen valmistelusta. Vankilassa Laihon kommunistinen identiteetti vahvistui ja vapautuessaan hän alkoi toimia puolueen kansanrintamataktiikan mukaisesti.
Elämä > Sota-aika

Talvisodan jälkeen Laiho osallistui aktiivisesti kommunistien perustaman Suomen-Neuvostoliiton rauhan ja ystävyyden seuran Turun osaston toimintaan. Jatkosodan sytyttyä kesäkuussa 1941 Laiho karkasi, pakeni Turkuun ja siirtyi metsäkaartiin. Hän oli mukana perustamassa organisaatiota nimeltä ”työkansan vapaustaistelun järjestäjät”, joka valmisteli sotilaallista yhteistoimintaa Neuvostoliiton kanssa. Lisäksi Laiho toimi SKP:ssä muun muassa vakoilutietoja välittäen. Hän oli myös organisoimassa sabotaasitoimintaa ja koordinoi muiden metsäkaartilaisten toimintaa.
Elämä > Pidätys ja kuolema

Etsivä Keskuspoliisi sai Laihon kiinni 22. joulukuuta 1942, ja hänet tuomittiin sotaoikeudessa 22. kesäkuuta 1943 kuolemaan karkuruudesta, vakoilusta, maanpetoksesta ja valtiopetoksesta. Yleensä kuolemantuomiot muutettiin elinkautisiksi vankeusrangaistuksiksi, mutta metsäkaartin päällikkönä Laiho oli liian merkittävä tekijä. Sotilaspoliisin teloitusryhmä ampui Laihon 2. syyskuuta 1944. Hän oli viimeinen Suomessa teloitettu suomalainen. Seuraavana päivänä ammuttiin kolme vakoilusta tuomittua venäläistä desanttia, viimeisinä Suomessa teloitettuina.
Jatkosodan päätyttyä syksyllä 1944 kulttuuriyhdistys Kiilan vuosikirjassa julkaistiin Laihon novelli Kuolemaantuomitun juhannusyö. Laiho haudattiin Turun hautausmaalle 3. heinäkuuta 1945 yhdessä kahdeksan muun jatkosodan aikana teloitetun tai surmatun kommunistin kanssa. Hautajaisiin osallistui yli 10 000 saattajaa. Joukkohaudalla on muistomerkki.